|  |  |  |  |
| --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ**  **ΚΑΙ ΘΡΗΣΚΕΥΜΑΤΩΝ**  **------**  ΠΕΡΙΦΕΡΕΙΑΚΗ ΔΙΕΥΘΥΝΣΗ Α/ΘΜΙΑΣ & Β/ΘΜΙΑΣ ΕΚΠΑΙΔΕΥΣΗΣ ΚΕΝΤΡΙΚΗΣ ΜΑΚΕΔΟΝΙΑΣ  2ο ΠΕΡΙΦΕΡΕΙΑΚΟ ΚΕΝΤΡΟ  ΕΚΠΑΙΔΕΥΤΙΚΟΥ ΣΧΕΔΙΑΣΜΟΥ  (ΠΕ.Κ.Ε.Σ.)  **------** | |  |  |
| Σταυρούπολη, 11-4-2022 |
| Αρ. Πρωτ.: 854 |
|  |
| **ΠΡΟΣ:** Εκπαιδευτικούς κλ. ΠΕ08 Καλλιτεχνικών Μαθημάτων Α/θμιας και Β/θμιας Εκπαίδευσης Κεντρικής και Δυτικής Μακεδονίας(Θεσσαλονίκης, Σερρών, Ημαθίας, Κιλκίς, Πέλλας, Πιερίας, Χαλκιδικής, Γρεβενών, Κοζάνης, Καστοριάς, Φλώρινας)    **ΚΟΙΝ:** 1ο**,** 2ο,3ο,4ο ΠΕΚΕΣ & ΠΕΚΕΣ Δυτικής Μακεδονίας |
| Ταχ. Δ/νση: | Κολοκοτρώνη 22 |
|  | 56430 ΣΤΑΥΡΟΥΠΟΛΗ |
| Πληροφορίες: | Κάρτσακα Ελένη  ΣΕΕ κλ. ΠΕ08 Καλλιτεχνικών Μαθημάτων |
| Τηλέφωνο: | 2310643065  6945218780 |
| Fax: | 2310643056 |
| Ηλ. διεύθυνση: | [2pekes@kmaked.pde.sch.gr](mailto:2pekes@kmaked.pde.sch.gr) |
| Ιστοσελίδα: | [www.kmaked.pde.sch.gr/2pekes](http://www.kmaked.pde.sch.gr/2pekes) |



**ΘΕΜΑ: «**Επιμόρφωση εκπαιδευτικών κλ. ΠΕ08 Καλλιτεχνικών Μαθημάτων»

Αγαπητές συναδέλφισσες, αγαπητοί συνάδελφοι,

σας προσκαλώ στο επιμορφωτικό σεμινάριο με θέμα: «Η Πόλη από άλλη Οπτική: Αστικές Περιπλανήσεις με Τεχνολογίες δι’ Εντοπισμού» με εισηγητή τον κύριο Βασίλειο Δεληογλάνη (Τμήμα Αγγλικής Γλώσσας και Φιλολογίας, Α.Π.Θ.) το οποίο θα πραγματοποιηθεί την Τετάρτη, 13/4/2022, 18.30-20.00. Για την συμμετοχή σας στην επιμορφωτική τηλεημερίδα απαραίτητη είναι η δήλωση συμμετοχής έως την Τετάρτη, 13/4/2022 και ώρα 17:00 στον υπερσύνδεσμο: <https://forms.gle/fBWEcgubUP1smmCc8> Σημειώνεται ότι ο σχετικός σύνδεσμος παρακολούθησης θα αποσταλεί έως τις 17:30 στην ηλεκτρονική διεύθυνση των εκπαιδευτικών, που θα δηλώσουν συμμετοχή. Παρακαλούνται οι εκπαιδευτικοί να ελέγξουν την ανεπιθύμητη ηλεκτρονική αλληλογραφία τους (spam).

Για την τεκμηρίωση της προσέλευσής σας και για να μην υπάρξουν προβλήματα με την αποστολή βεβαιώσεων παρακολούθησης, παρακαλώ αμέσως μετά την εισαγωγή σας στο ψηφιακό δωμάτιο είναι απαραίτητο να αλλάξετε πιθανό nickname με το ονοματεπώνυμό σας και να γράψετε στο Chat τα στοιχεία σας και το προσωπικό σας email.

Το σεμινάριο θα διερευνήσει τους τρόπους με τους οποίους οι τεχνολογίες δι’ εντοπισμού μπορούν να χρησιμεύσουν ως αφηγηματικό, συγγραφικό και εκπαιδευτικό εργαλείο που αναδιαμορφώνει το πώς αντιλαμβανόμαστε τον αστικό χώρο. Στο πρώτο μέρος, θα γίνει μια σύντομη αναδρομή στην ιστορία των μέσων δι’ εντοπισμού και τα συμμετέχοντα άτομα θα έρθουν σε μία πρώτη γνωριμία με τη λειτουργία (και τον ρόλο) των μέσων δι’ εντοπισμού στην κοινωνική ζωή στις μέρες μας. Στο δεύτερο μέρος, θα δοθεί έμφαση στη σχέση ανάμεσα στα μέσα δι’ εντοπισμού και σε αφηγηματικές πρακτικές. Οι συμμετέχοντες θα εξοικειωθούν με συγκεκριμένες εφαρμογές δι’ εντοπισμού, οι οποίες είναι διαθέσιμες σε smart phones και μπορούν να χρησιμοποιηθούν για να ενσωματώσει κάποιος-α ψηφιακό περιεχόμενο με συγκεκριμένες τοποθεσίες (στο αστικό περιβάλλον).Ο Βασίλειος Δεληογλάνης διδάσκει στον τομέα Αμερικανικής Λογοτεχνίας και Πολιτισμού του τμήματος Αγγλικής Γλώσσας και Φιλολογίας του ΑΠΘ ως ΕΔΒΜ, καθώς και στη Δευτεροβάθμια Εκπαίδευση. Είναι κάτοχος διδακτορικού από το Αριστοτέλειο Πανεπιστήμιο Θεσσαλονίκης (ΑΠΘ). Για την εκπόνηση του διδακτορικού του, το οποίο εστιάζει στις τεχνολογίες δι’ εντοπισμού και στη Λογοτεχνία και τον Πολιτισμό της Βορείου Αμερικής, έλαβε πλήρη υποτροφία από το Ίδρυμα Κρατικών Υποτροφιών (Ι.Κ.Υ.). Επίσης, είναι κάτοχος μεταπτυχιακού και πτυχίου από το τμήμα Αγγλικής Γλώσσας και Φιλολογίας του ΑΠΘ. Είναι διαχειριστής της ιστοσελίδας της Ευρωπαϊκής Εταιρείας Αμερικανικών Σπουδών (EAAS), και είναι μέλος της Ελληνικής Εταιρείας Αμερικανικών Σπουδών (HELAAS) και της ερευνητικής ομάδας Πολυτροπικοί Πειραματισμοί [Μultimodal Research & Reading Group] του τμήματος Αγγλικής Γλώσσας και Φιλολογίας του ΑΠΘ. Στα ακαδημαϊκά του ενδιαφέροντα περιλαμβάνονται η σύγχρονη Αμερικανική πεζογραφία, οι τεχνολογίες και τα παιχνίδια δι’ εντοπισμού, η κυβερνοκουλτούρα και το κυβερνοπανκ, το λογοτεχνικό υπερκείμενο και η σύζευξη της λογοτεχνικής πρακτικής με τις νέες τεχνολογίες.

Με εκτίμηση

Ελένη Κάρτσακα

ΣΕΕ Καλλιτεχνικών Μαθημάτων